Diari Oficial de la Generalitat Valenciana


Sumari del DOGV 5801, del 08-07-2008 (2008/8500)

ACORD de 4 de juliol de 2008, del Consell, constituït com a Junta General d'Accionistes, amb el caràcter d'universal, de la societat Circuit del Motor i Promoció Esportiva, SA, pel qual s'augmenta i, simultàniament, es disminuïx el capital social i es modifiquen els estatuts.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5801

Data del DOGV
:   08-07-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/8500


Data del document
:   04-07-2008

Organisme emissor
:   Circuit del Motor i Promoció Esportiva, SA

Tipus de document
:   Acord

Anàlisi jurídica

 Descriptors 

:   * Circuit del Motor i Promoció Esportiva, SA
    * capital social
    * vehicle de motor
    * ampliació de capital
    * reglament intern
    * societat anònima
    * esport
    * legislació

ACORD de 4 de juliol de 2008, del Consell, constituït com a Junta General d'Accionistes, amb el caràcter d'universal, de la societat Circuit del Motor i Promoció Esportiva, SA, pel qual s'augmenta i, simultàniament, es disminuïx el capital social i es modifiquen els estatuts. [2008/8500]  
El Consell, en la reunió del dia 4 de juliol de 2008, va adoptar l'acord següent:  
El Text Refós de la Llei de Societats Anònimes, aprovat pel Decret Legislatiu 1564/1989, de 22 de desembre, establix en els articles 144, 152 i 164 que tant la modificació dels estatuts com l'ampliació i reducció de capital correspon acordar-les a la Junta General d'Accionistes.  
La Generalitat és l'únic soci de la mercantil Circuit del Motor i Promoció Esportiva, SA, per la qual cosa correspon al Consell, constituït en Junta General d'Accionistes, amb el caràcter d'Universal, l'adopció tant de l'acord de modificació dels estatuts com el d'ampliació del capital social, d'acord amb el que establixen els estatuts de la societat, aprovats pel Decret 128/1998, d'1 de setembre, del Consell.  
Per tot això, el Consell, reunit a Valencia el dia 4 de juliol de 2008 com a Junta General d'Accionistes, amb el caràcter d'Universal, de la mercantil Circuit del Motor i Promoció Esportiva, SA, accepta els següents punts de l'orde del dia de la reunió:  
1r. Ampliació del capital social de la mercantil en 7.010.804,98 euros, per mitjà de l'emissió de 2.333 noves accions nominatives de 3.005,06 euros de valor nominal cada una, de la mateixa sèrie i classe de les ja existents.  
2n. Modificació de l'article 7 dels estatuts socials, com a conseqüència de l'ampliació de capital.  
3r. Reducció simultània del capital social per un import de 43.591.321,30 euros, a fi de restablir l'equilibri entre el capital i el patrimoni de la societat disminuït com a conseqüència de pèrdues, per mitjà de l'amortització de 7.455 accions, i modificar consegüentment l'article 7 dels estatuts socials.  
4t. Modificació de l'article 7 dels estatuts socials, com a conseqüència de la reducció de capital.  
5é. Autorització al president i al secretari del Consell d'Administració, de manera solidària i indistinta, per a realitzar els actes necessaris per a l'execució d'allò acordat en la present reunió, i atorgar a este efecte, si és el cas, les escriptures públiques corresponents, així com instar-ne la inscripció en el Registre Mercantil.  
6é. Autorització al secretari del Consell d'Administració del Circuit del Motor i Promoció Esportiva, SA, per a certificar el contingut de l'acta de la present Junta Universal d'Accionistes i els acords presos en esta.  
Com que es tracta d'una societat unipersonal, es troba present l'únic soci: la Generalitat.  
Després de la deliberació oportuna i atés que no hi ha intervencions la constància de les quals se sol·licite, el Consell, com a Junta General d'Accionistes, amb el caràcter d'Universal, per unanimitat,  
ACORDA  
Primer  
Ampliar el capital social de la mercantil Circuit del Motor i Promoció Esportiva, SA, per un import de set milions deu mil huit-cents quatre euros i noranta-huit cèntims (7.010.804,98 €), per mitjà de l'emissió de 2.333 noves accions nominatives de 3.005,06 euros de valor nominal cada una, de la mateixa classe i sèrie de les ja existents.  
El dit augment de capital serà subscrit íntegrament per l'únic soci de la societat i es desemborsarà per mitjà d'aportacions dineràries en efectiu.  
Segon  
Modificar l'article 7 dels estatuts socials, elevant el capital social en la mateixa quantitat que l'ampliació de capital acordada. Este article dels estatuts socials queda redactat de la manera següent:  
«Article 7  
El capital social serà de vint-i-quatre milions dos-cents setanta-un mil huit-cents seixanta-nou euros i seixanta-dos cèntims (44.588.810,62 €), dividit en huit mil setanta-set (8.077) accions nominatives de tres mil cinc euros i sis cèntims (3005,06 €) de valor nominal cada una, totes pertanyents a una única sèrie i classe i numerades correlativament de l'1 a la 8.077.  
En representació d'estes accions s'emetrà un títol múltiple».  
Tercer  
Reduir simultàniament el capital social en vint-i-dos milions quatre-cents dos mil set-cents vint-i-dos euros i trenta cèntims (09.443.415,30 €), a fi de restablir l'equilibri entre el capital i el patrimoni de la societat disminuït com a conseqüència de pèrdues, per mitjà de l'amortització de 7.455 accions, reducció que es practica prenent com a base al balanç de la societat tancat el 31 de desembre de 2007.   
Quart  
Modificar l'article 7 dels estatuts socials, la nova redacció del qual és la següent:  
«Article 7  
El capital social serà d'un milió huit-cents seixanta-nou mil cent quaranta-set euros i trenta-dos cèntims (1.869.147,32 €), dividit en sis-centes vint-i-dos (622) accions nominatives de tres mil cinc euros i sis cèntims (3.005,06 €) de valor nominal cada una, totes pertanyents a una única classe i numerades correlativament de l'1 a la 622.  
En representació d'estes accions s'emetrà un títol múltiple».  
Cinqué  
Autoritzar expressament el president i el secretari del Consell d'Administració perquè qualsevol d'ells, de manera solidària i indistinta, comparega davant de notari i eleve a públics, si és el cas, els acords anteriors declarant-los executats i donant una nova redacció a l'article 7 dels estatuts socials, i realitzant les manifestacions que foren necessàries a este efecte. Se'ls faculta, així mateix, per a atorgar les escriptures de rectificació o esmena de l'elevació a públics dels acords socials, així com per a realitzar totes les accions que siguen necessàries a fi d'inscriure'ls en el Registre Mercantil.  
Sisé  
Autoritzar el secretari del Consell d'Administració per a certificar el contingut de l'acta de la present Junta Universal d'Accionistes, i dels acords presos en esta.  
Estos acords es transcriuen literalment.   
No havent-se debatut més assumptes que els ressenyats en l'orde del dia, s'aprova per unanimitat l'acta corresponent a la present reunió de la Junta General d'Accionistes, amb el caràcter d'universal, de la mercantil Circuit del Motor i Promoció Esportiva, SA.  
Valencia, 4 de juliol de 2008.  
La consellera secretària del Consell, per substitució,  
ANGÉLICA SUCH RONDA